Seeskatte; Die storie van Robbie die Rob | Seegogga se Bloggie
← Dolfyne op Struisbaai
Aandag alle Overberg skrywers, bloggers en belangstellendes: ‘n Storiefees by Van Brakelstoor! →
Seeskatte; Die storie van Robbie die Rob
Posted on April 14, 2014	by seegogga
Die see verander altyd. Dit gee soms skatte waarvan ons net kan droom, avonture wat nooit weer herhaal sal word nie omdat dit so ongewoon is, en nes jy dink jy ken die see, dan gebeur daar iets nuuts.
Ek het verlede keer vertel van die groot skool dolfyne, die dag van die seesterre en die dag van die groen seepampoentjies- almal uitsonderlike gebeurtenisse. Ek het lank gelede vertel van Parrie , ons beroemde pylstert in die hawe en van ou Tandjies, die gelukkige haai.
Waarvan ek nog nie vertel het nie, is van ons nuutste inwoner.So ongeveer ‘n maand gelede het hy net hier opgedaag in die hawe: Robbie die rob.
Hier op Struisbaai sal ‘n mens soms ‘n rob in die water sien baai, maar nooit eintlik op die strand nie.As hulle hier lê is daar iets verkeerd en Robbie het swak en maer gelyk. Iets was verkeerd.
Hy het in sy toestand seker die beste plek moontlik vir homself uitgesoek: die hawe, waar daar gedurig vissersbote vol vis inkom, waar seuntjies op die kaai visvang, waar baie besoekers hom wil bederf en waar die visfabriek die visbinnegoed vir die voëls, die pylsterte en ook vir Robbie gooi.
Hoe het hy hier gekom? Agter die reuk van ‘n vissersboot se aas aan geswem? Niemand weet nie, maar toe ons weer sien, is hy hier. Eers het hy reg in die pad van die boottreilers gelê, soms luid gebulk en nader gewaggel as hy enigsins kos geruik het. Die restourant eienaar was dadelik bekommerd oor sy klante. Twee oseane akwarium is geskakel, Natuurbewaring en die veearts is geskakel, maar dit lyk of daar geen ander plek vir Robbie is , behalwe Struisbaai hawe nie – en soos mense is, het die vissers en die viswinkel se mense hom begin voer.
Daar is gou agtergekom wat fout is. Robbie is blind. Sy oë is die heeltyd toe, net sy linkeroog maak nou en dan op ‘n skrefie oop, maar dit is duidelik dat hy die vis wat voor hom neergesit word, ruik en nie sien nie.
Nou, na ‘n maand, is Robbie spekvet en baie sterker. Hy swem baie meer en is beslis besig om sy kragte te herwin. Dit lyk ook of die mense besig is om hom meer te aanvaar – hy is ‘n groot toeristeaantreklikheid!
Tog is dit vir my ontstellend om te sien hoe ongelooflik ongevoelig sommige mense is. Hulle sal hom met sand gooi of klippies, enigiets om reaksie te kry. In die begin het die vissers hom met ‘n besem uit die pad probeer kry van die boot treilers – ‘n onbegonne taak, want daardie logge liggaam kan ‘n mens nie wegvee nie! ‘n Jong tiener het hom een Saterdag begin skop en gou is die polisie gebel.Hulle het hom in hegtenis geneem en op die koop toe ook sommer dagga by hom ontdek .
Ek hoop egter dat die mense aan Robbie sal gewoond raak, soos hy aan hulle en dat hy veilig in die hawe sal bly so lank dit vir hom nodig is. Beter plek met meer kos gaan hy nie kry nie, en ons hoop sy lot is beter as die van Struisbaai se pelikaan. Maar dis weer ‘n ander storie vir ‘n ander keer.
Die see hou nooit op om te verras nie. Liewe vakansieganger, gaan soek seeskatte en wondelike herinneringe. Die beste plek om te begin, is sommer net hier: in Struisbaai se hawe!
This entry was posted in Die Overberg: my wereld., Los opdrifsels, Overberg, Seestories and tagged avontuur, rob, see, skatte seeskatte, Struisbaai, Struisbaai akkommodasie, Struisbaai hawe, Vakansie. Bookmark the permalink.
21 Responses to Seeskatte; Die storie van Robbie die Rob
April 14, 2014 om 12:17 vm
Reblogged this on Accommodation:Struisbaai and Agulhas Akkommodasie: Struisbaai en Agulhas.
April 14, 2014 om 7:57 vm
Robbie die Rob het definitief op die regte plek opgeëindig! Ek hoop ook dat hy ‘n lang en gelukkige lewe by julle sal hê. En daar is duidelik baie mense wat vir hom uitkyk 🙂 So mooi.
April 14, 2014 om 10:24 vm
Ek het my hart verloor in Struisbaai! Agulhas se Wine Boutiqe , alles daar was vir my sò spesiaal! As ek darem kon aftree…..!!!
April 14, 2014 om 12:50 nm
Ai, eendag, ne, Tertia! Vir my is dit die beste plek op aarde.
April 14, 2014 om 10:25 vm
Amper vergeet ek van die lekkerste vye konfyt wat ek spesiaal daar by ‘n oom bestel het!
April 14, 2014 om 12:51 nm
En dan is hier mos suurvytjiekonfyt ook , ne!
April 15, 2014 om 8:38 vm
Oeeee suurvytjiekonfyt. Hoe lus het ek nou daarvoor!
Dankie vir ‘n baie interessante storie. Ek sal vir Robbie gaan hello sê.
April 15, 2014 om 12:29 nm
So gee ek eendag ‘n botteltjie suurvytjie konfyt vir my Transvaal familie present – ‘n kleinnood uit die hart van ons area -iets wat hier suinig en met respek geeet word – ‘n delicacy. En ‘n paar maande daarna vertel sy my dat hulle nou nie juis beindruk was nie – en effens neus opgetrek het daarvoor en dit toe sommer vir die tuinjong gegee het!!! Ai!
Nou die dag vir Robbie en Parrie saam in die vlak water gesien. Wat ‘n voorreg.
April 15, 2014 om 12:31 nm
Ek dink maar net Suurvye het ‘n smaak wat dalk vreemd is vir iemand wat dit nie ken nie. Maar ek? Ek is MAL daaroor!
April 15, 2014 om 12:38 nm
En ek ook!!!
April 14, 2014 om 12:09 nm
Lekker by die see…
April 14, 2014 om 12:52 nm
Ja,, jy sal weet, Maankindjie! Die see daar by julle is seker net so spesiaal.
April 22, 2014 om 4:03 nm
Dit was nou ‘n lekker storie!!! Net die beste vir Robbie 😉
Terug pieng: Dolfyne op Struisbaai | Seegogga se Bloggie
Mei 14, 2014 om 10:20 nm
Mooi storie. Ons kom gewoonlik Juniemaande Agulhas toe en sal vir Robbie gaan opsoek as hy nog daar is.
Julie 7, 2014 om 5:52 nm
Hoop julle het hom gesien? Hy ws vir ongeveer 3 weke weg, maar hwet laas naweek weer opgedaag!
Julie 11, 2014 om 9:08 nm
Nee gits, ek was toe net een keer by die hawe en het hom toe sowaar gemis!
Mei 14, 2014 om 11:05 nm
Toe daar so baie vakansiegangers met die langnaweke gekom het, het Robbie verdwyn – vir so 3 dae, toe is hy weer terug in die hawe. Ek was nou ‘n week laas daar en ek hoop maar hy is nog steeds daar. Ek gaan Vryadag weer en sal vir hom gaan soek.
Julie 11, 2014 om 10:04 nm
Jammer jy het hom gemis. Hy is skaars deesdae- ‘n teken dat hy gesond word. Hy was onlangs vir 3 weke weg en toe daag hy weer op.
Julie 16, 2014 om 5:26 nm
Hoop daai skopperige laatie is deeglik gestraf.
Julie 22, 2014 om 7:17 nm
Ek hoop ook so!
Lewer kommentaar op Woef-Woef Kanselleer die reaksie
Sluit aan by 219 ander intekenaars
132,181 ste besoeker! Lekker lees.
Los opdrifsels (135)
Of wat van hierdie? Ons oefen vir Rhebuskloof sirkuskonsert
sirkus op Rhebusfontein
Wie op aarde beheer jou wereld?
I believe I can fly 7: O wee my!
Die Meesterstuk deur Francine Rivers
verlos deur die liefde
Wat laat my gril?
seegogga oor Of wat van hierdie? Ons oefen…
Tannie Frannie oor Of wat van hierdie? Ons oefen…
perdebytjie oor Of wat van hierdie? Ons oefen…
perdebytjie oor sirkus op Rhebusfontein
HesterLeyNel oor Of wat van hierdie? Ons oefen…
woordnoot oor Of wat van hierdie? Ons oefen…
woordnoot oor sirkus op Rhebusfontein
VirgoC oor Of wat van hierdie? Ons oefen…
Toortsie oor Of wat van hierdie? Ons oefen…
Kameel oor sirkus op Rhebusfontein
Selekante ( argiewe) Kies Maand Augustus 2019 Julie 2019 Junie 2019 Mei 2019 April 2019 Februarie 2019 Januarie 2019 Desember 2018 November 2018 Augustus 2018 Julie 2018 Junie 2018 Mei 2018 April 2018 Februarie 2018 November 2017 Oktober 2017 Augustus 2017 Julie 2017 Mei 2017 April 2017 Maart 2017 Februarie 2017 Desember 2016 November 2016 September 2016 Junie 2016 April 2016 Februarie 2016 Desember 2015 Julie 2015 Junie 2015 Januarie 2015 Desember 2014 November 2014 Oktober 2014 September 2014 Junie 2014 Mei 2014 April 2014 Maart 2014 Februarie 2014 Januarie 2014 Desember 2013 November 2013 Oktober 2013 September 2013 Julie 2013 Junie 2013 Mei 2013 April 2013 Maart 2013 Februarie 2013 Januarie 2013 Desember 2012 November 2012 Oktober 2012 September 2012 Augustus 2012 Julie 2012 Junie 2012 Mei 2012 April 2012 Maart 2012 Februarie 2012 Januarie 2012 Desember 2011 November 2011 Oktober 2011 September 2011 Augustus 2011 Julie 2011 Junie 2011 Mei 2011 April 2011 Maart 2011 Februarie 2011 Januarie 2011 Desember 2010 November 2010 Oktober 2010 September 2010